ג'ים קארי

**ג'יימס יוג'ין "ג'ים" קארי** (באנגלית: **James Eugene "Jim" Carrey**; נולד ב-17 בינואר 1962) הוא שחקן קולנוע וקומיקאי קנדי-אמריקאי. במהלך הקריירה שלו קיבל קארי ארבע מועמדויות לפרס גלובוס הזהב, וזכה בשתיים מהן. קארי פרץ להכרת הציבור בתחילת דרכו בזכות הופעותיו בסרטי קומדיה, אולם נודע לימים גם כשחקן אופי בתפקידים ראשיים בסרטי דרמה.

## ביוגרפיה
קארי נולד בעיירה ניומארקט, אונטריו שבקנדה. אביו של קארי פוטר מעבודתו כרואה חשבון ומשפחתו סבלה מעוני עוד כשהיה תינוק. בתקופה מסוימת התגוררה משפחתו ברכב מסחרי של פולקסווגן למשך שלושה חודשים. עם זאת, קארי גדל להיות נער מצחיק ומשעשע. כך לדוגמה, כשהיה בתיכון, מוריו נתנו לו מספר דקות בסוף כל יום הלימודים כדי להופיע מול בני כיתתו.

### קריירה
קארי פרש מלימודיו ועבר לניו יורק, שם הופיע במועדוני לילה שונים. הוא עבר ללוס אנג'לס בשנת 1979, שם מצא עבודה במועדון הקומדי סטור. רודני דיינג'רפילד, שחקן קולנוע וקומיקאי אמריקאי הבחין בו וצירף אותו לסיבוב ההופעות שלו.

תפקידו הראשון בסרט דרמה היה בשנת 1988 כשהופיע בתפקיד קטן בסרט "משחק המוות" (הסרט החמישי בסדרת "הארי המזוהם") בכיכובם של קלינט איסטווד וליאם ניסן. קארי זכה לראשונה בתשומת לב ציבורית בזכות תפקיד חוזר בסדרת המערכונים "בצבעים חיים"  (1990). תפקידיו המשמעותיים הראשונים היו כשחקן הראשי בסרטי הקומדיה אייס ונטורה: בלש בצחוק, בתור אייס ונטורה (1994), טיפשים בלי הפסקה בתור לויד קריסטמס (1994), המסכה בתור סטנלי איפקיס (1994) ואייס ונטורה: בלש פראי (1995). בהמשך השנה השתתף קארי בתפקיד משנה בתור אדוארד ניגמה/הרידלר בסרט באטמן לנצח (1995). ב-1997 קארי שיחק את פלטשר רייד בסרט שקרן שקרן, תפקיד שזיכה אותו לראשונה בשבחים רבים בעבור יכולתיו כשחקן אופי, ולא רק בעבור יכולותיו הקומיות. בעבור תפקיד זה קיבל קארי לראשונה מועמדות לפרס גלובוס הזהב. בשנתיים שלאחר מכן שיחק קארי ב (1998) ואיש על הירח (1999) שזיכו אותו בשני פרסי גלובוס הזהב בקטגוריית השחקן הטוב ביותר.

עם תחילת שנות ה-2000, זכה קארי להכרה נוספת ביכולותיו כשחקן מגוון עם תפקידו בסרט קומי לחג המולד, הגרינץ' (2000). לאחר גילם את ברוס נולן בקומדיה ברוס הגדול מכולם (2003). בשנה לאחר מכן כיכב בתפקיד ג'ואל בריש בשמש נצחית בראש צלול (2004). תפקיד זה זיכה אותו במועמדות נוספת לפרס גלובוס הזהב, וכמו כן לראשונה למועמדות לפרס באפט"א.

קארי המשיך לגלם תפקידים מגוונים בסרטי חג מולד, סרטים מצוירים, דרמות וקומדיות, בהם תפקידיו כקארל אלן בסרט יס מן (2008) הורטון הפיל בסרט המצויר הורטון שומע מישהו (2008), סטיבן ראסל בסרט אני אוהב אותך פיליפ מוריס (2009) וטום פופר ב"מר פופר והפינגווינים".

החל משנת 2017 יוצר, כותב ומפיק את הסדרה "מת על הבמה" של רשת שואוטיים העוסקת במופעי הסטנדאפ של לוס אנג'לס בשנות השבעים. בשנת 2018 עלתה סדרת הטלוויזיה בכיכובו, "ילדותי", המשודרת גם היא ברשת שואוטיים. בסדרה זו שב קארי לשתף פעולה עם מישל גונדי, במאי "שמש נצחית בראש צלול". קארי נמנה גם עם מפיקי הסדרה. הסדרה בוטלה לאחר שתי עונות.

הוא גילם את דמותו של דוקטור אייבו רובוטניק ב"סוניק – הסרט", שיצא לאקרנים בשנת 2020, ובסרט ההמשך "סוניק – הסרט 2" שיצא לאקרנים בשנת 2022.

באפריל 2022, קארי הודיע שהוא שוקל לפרוש מתעשיית הקולנוע. הוא הסביר ש"עשה מספיק", ושיחזור רק אם יוצע לו תסריט ש"כתוב בדיו מזהב". עם זאת, בפברואר 2024, הוכרז כי קארי יגלם שוב את רובוטניק ב"סוניק – הסרט 3", כמו כן את סבו, ג'רלד. בראיון ל-Associated Press סיפר כי הסכים לחזור כי הוא "צריך את הכסף". הוא אף הבהיר בראיונות מדצמבר כי חשב על הפסקה במקום פרישה מוחלטת, וציין כי הוא פתוח להמשיך את תפקידו בזיכיון "סוניק".

לאורך הקריירה של קארי התבטא במספר התבטאויות שנויות במחלוקת ואף הפיץ תיאוריות קונספירציה. בנובמבר 2014, במהלך ריאיון לג'ימי קימל, התבטא לגבי האילומינטי וטען כי אנשי תעשיית הבידור (ובהם ג'ימי קימל עצמו) "מועסקים על ידי ממשלת ארצות הברית במטרה להסיח את הציבור כך שהציבור לא ידע מה מתרחש באמת". תאוריית קונספירציה זו שהופצה על ידי קארי מהודהדת ברשתות חברתיות רבות, ובמיוחד ברשת החברתית X בבעלות המיליארדר אילון מאסק. בהתבטאויות אחרות טען ג'ים קארי כי הוא "אינו קיים". רבים סבורים כי דמותו הפומבית של ג'ים קארי לאורך השנים אינה ייחודית לו ולמעשה מושפעת ומבוססת דווקא על שחקן קנדי אחר, מתיו פרויר, אשר גילם את "מקס הדרום", ואף דיבב את דמותו של קארי - לויד כריסטמס - בסדרה המצוירת המבוססת על הסרט בעל אותו השם, "טיפשים בלי הפסקה" (אנ').

### חיים אישיים
ב-1987 נישא לשחקנית מליסה וומר. בספטמבר 1987 נולדה בתם ג'יין ארין. ב-1994 נפרדו וב-1995 התגרשו.

ב-1994 קארי התחיל לצאת עם השחקנית לורן הולי. הם התחתנו ב-23 בספטמבר 1996, ונישואיהם נמשכו כפחות משנה.

קארי יצא גם עם השחקנית רנה זלווגר, והזוג היה אמור להתארס אך הם נפרדו בדצמבר 2000.

בדצמבר 2005 התחיל לצאת עם השחקנית והדוגמנית ג'ני מקארתי והם נפרדו באפריל 2010.ממוזער|קארי, 2010 ב-2004 קיבל קארי אזרחות אמריקאית, זאת בנוסף לאזרחות הקנדית שיש לו מלידה.

ב-2010 הוענק לו תואר אבירות מממשלת צרפת.

ב-22 בינואר 2012 שודר פרק של תוכנית הכישרונות האמריקאית "אמריקן איידול" ובה הופיעה בתו ג'יין קארי ועברה את השלב הראשון.

ב-7 בינואר 2022 יצא לאור אלבום האולפן החמישי ("Dawn FM") של הזמר הקנדי דה ויקנד, שם קריין במספר שירים בתפקיד שדר רדיו.

קארי נוהג לעשות מדיטציה.

## פילמוגרפיה נבחרת ופרסים

## קישורים חיצוניים

* 

* 
* 
* 
* 
* 
* 
* ג'ים קארי: "הצורך שיקבלו אותך יהפוך אותך לבלתי-נראה", מתוך נאומו בטקס חלוקת התארים של אוניברסיטת מהרישי ב-2014
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה קנדים
קטגוריה:קומיקאים אמריקאים
קטגוריה:קומיקאים קנדים
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס בחירת הנוער
קטגוריה:מהגרים מקנדה לארצות הברית
קטגוריה:סטנדאפיסטים קנדים
קטגוריה:שדרת התהילה של קנדה
קטגוריה:תסריטאי טלוויזיה אמריקאים
קטגוריה:תסריטאי טלוויזיה קנדים
קטגוריה:אמריקאים ממוצא סקוטי
קטגוריה:אמריקאים ממוצא אירי
קטגוריה:אמריקאים ממוצא צרפתי
קטגוריה:מפיקי קולנוע אמריקאים
קטגוריה:סטנדאפיסטים אמריקאים
קטגוריה:חקיינים אמריקאים
קטגוריה:קנדים ממוצא סקוטי
קטגוריה:קנדים ממוצא צרפתי
קטגוריה:מפיקי קולנוע קנדים
קטגוריה:חקיינים קנדים
קטגוריה:אמריקאים שנולדו ב-1962